alexandrainst/scandi-wiki huggingface dataset:
Rune Hagen

Må ikke forveksles med historiker Rune Blix Hagen 

Rune Roman Hagen (født 20. juli 1975) er en norsk fotballtrener og tidligere fotballspiller.

Rune Roman Hagen har spilt i flere klubber. Han startet fotballkarrieren på Ringerike i Hønefoss Ballklubb (daværende Liv/Fossekallen). Etter en uenighet med finansmann Aage Thoresen, daværende klubbinvestor, fikk Hagen sparken og ble lånt ut til Start i 1996 . Hagen signerte for Strømsgodset i 1997 og spilte for Godset til 1999. I Godset opplevde Hagen suksess med angrepstrioen Jostein Flo og Lasse Olsen, og vant cup-sølv og serie-bronse med klubben. Hagen oppnådde kultstatus i Strømsgodset og gikk under kallenavnet Elvis, grunnet sin store begeistring for Elvis Presley. Begge brødrene meldte overgang til Vålerenga etter Strømsgodsets nedrykk i 1999. Hagen fikk lite spilletid under Tom Nordlie, og Hagen har vært åpen om sin kritikk av Nordlie i ettertid. Etter sesongen 2001 gikk Rune Hagen tilbake til Strømsgodset. Han forlot klubben igjen foran 2005-sesongen til fordel for spill i danske Herfølge. Overgangen skapte en stor konflikt mellom Hagen og Strømsgodset . Hagen ble også truet av supportere etter overgangen. Etter spill i dansk fotball signerte Hagen for den greske fotballklubben PAE Ergotelis.

Hagen har også vært innom kypriotisk og amerikansk fotball.

Hagen vant bronse med Norge i U-23 EM i 1998 . 

Hagen var kjent som en dribler, bohem og rebell. Han uttrykte ofte sterke meninger om norsk fotball, som regel med en negativ vinkling. Eksempelvis var Hagen svært kritisk til Egil Olsen og den defensive spillestilen som preget norsk fotball i mer enn to tiår. Hagen uttalte blant annet i 1998 at hvis Olsen ble trener i Strømsgodset så ville det være en katastrofe. Karrieren var generelt preget av konflikter med trenere og klubber. Hagen har selv uttalt at det etter hvert ble vanskelig for ham å spille i Norge, noe som var bakgrunnen for at han valgte å spille for danske Herfølge Boldklub. Hagen ble kåret til klubbens beste spiller av supporterne den halve sesongen han spilte for Herfølge. Det er en kuriositet at Hagen på dette tidspunktet hadde Svein Østvik som sin agent.

Rune Roman Hagen er i dag hovedtrener for Lillehammer fotballklubb. Hagens mantra som trener er at spillerne skal oppleve spilleglede . I tillegg jobber Hagen som barnevernkonsulent .

Lillehammer FK rykket opp til 3. divisjon sesongen 2021.

Familie 
Han er tvillingbror til den tidligere fotball- og landslagsspilleren Erik «Panzer» Hagen . Didrik Fredriksen som spiller for Åsane i OBOS-ligaen er nevø av Hagen-brødrene .

Referanser 

Norske fotballspillere
Norske fotballspillere i Danmark
Norske fotballspillere i Hellas
Fotballspillere for Hønefoss BK
Fotballspillere for Idrettsklubben Start
Fotballspillere for Vålerenga Fotball
Fotballspillere for Strømsgodset TF
Fotballspillere for Herfølge BK
Fotballspillere for Ergotelis FC
Fotballspillere for Nybergsund IL-Trysil
Norske tvillinger
Personer fra Ringerike kommune
Fødsler i 1975
Flatdal

Flatdal er ei lita bygd i Telemark, i Seljord kommune. Elva Flatdøla renner igjennom bygda. I enden av bygda ligger innsjøen Flatsjå. Innsjøen ligger på 161 meter over havet. Flatdal kirke ligger midt i bygda, og er en trekirke fra 1654 med cirka 150 plasser.

Galleri

Eksterne lenker
 Les mer om Flatdal

Bosetninger i Seljord
Charles Jacobus

Charles Jacobus (født 1. mai 1840, død 24. november 1922) var en amerikansk roquespiller som deltok i OL 1904 i St. Louis.

Jacobus ble olympisk mester i roque i OL 1904 i St. Louis. Han vant fem av sine seks kamper mot de tre andre landsmennen som deltok i roqueturneringen. Ettersom roque kun har vært olympisk øvelse en gang er han den første, siste og eneste olympiske mester i sporten.

OL-medaljer 
 1904  St. Louis -  Gull i roque

Eksterne lenker 
 

Roquespillere fra USA
Olympiske mestere for USA
Medaljevinnere under Sommer-OL 1904
Roquespillere under Sommer-OL 1904
Smith Streeter

Smith O. Streeter (født 1. juli 1851 i Canada, død 1931) var en amerikansk roquespiller som deltok under OL 1904 i St. Louis.

Streeter kom på andreplass i roque under OL 1904 i St. Louis bak sin landsmann Charles Jacobus. Han vant fire av sine seks kamper mot de tre andre landsmennen som deltok i roqueturneringen. Streeter er en av tre roquespillere som har tatt olympisk medalje i sporten. Ettersom roque kun har vært olympisk øvelse en gang er han den første, siste og eneste som har fått olympisk sølvmedalje i sporten.

OL-medaljer 
 1904  St. Louis -  Sølv i roque

Eksterne lenker 
 

Roquespillere fra USA
Medaljevinnere under Sommer-OL 1904
Roquespillere under Sommer-OL 1904
Charles Brown (roque)

Charles Brown (født 12. mars 1867, død 7. juni 1937) var en amerikansk roquespiller som deltok under OL 1904 i St. Louis.

Brown kom på tredjeplass i roque under OL 1904 i St. Louis bak sine landsmenn Charles Jacobus og Smith Streeter. Han vant to av sine seks kamper mot de tre andre landsmennen som deltok i roqueturneringen. Brown er en av tre roquespillere som har tatt olympisk medalje i sporten.Ettersom roque kun har vært olympisk øvelse en gang er han den første, siste og eneste som har fått olympisk bronsemedalje i roque.

OL-medaljer 
 1904  St. Louis -  Bronse i roque

Eksterne lenker 
 

Roquespillere fra USA
Medaljevinnere under Sommer-OL 1904
Roquespillere under Sommer-OL 1904
Fylkesvei 4993

Fylkesveg 4993 går mellom Langevåg og Hovlandshagen industrifelt i Bømlo kommune. Veien er 608 meter lang.

Frem til 2019 hadde veien betegnelsen fylkesvei 20 (Hordaland).

Kommuner og knutepunkter

 Langevåg
Endepunkt Hovlandshagen industrifelt

Referanser

Eksterne lenker 
 Vegvesenets vegkart 
 

Fylkesveier i Vestland
Veier i Bømlo
Fylkesvei 4994

Fylkesveg 4994 går mellom Kåso og Eidesvik i Bømlo kommune. Veien er 1,7 km lang.

Frem til 2019 hadde veien betegnelsen fylkesvei 11 (Hordaland).

Kommuner og knutepunkter

 Kåso
Endepunkt Eidesvik

Referanser

Eksterne lenker 
 Vegvesenets vegkart 

Fylkesveier i Vestland
Veier i Bømlo
Sogningen

Sogningen var en avis som ble utgitt i Vik i Sogn og Fjordane. Avisa kom ut første gang i 1897, etter initiativ fra Ole S. Kvamme. I 1925 ble avisa flyttet til Balestrand og siden til Leikanger. Avisa kom ikke ut mellom 1942 og 1945. I 1951 ble avisa flyttet tilbake til Vik.

I 1957 ble avisa kjøpt av trykkerieier Ingvald Husabø og slått sammen med en annen avis han hadde kjøpt, Sogns Avis, og han etablerte den nye avisa Sogningen/Sogns Avis. I 1992 ble denne slått sammen med avisa Sogn og Fjordane til den nye Sogn Avis.

Ansvarlig redaktør

 Thormod Liljedahl 1955–1957
 Halvdan Brekke 1951-1955
 Richard Christoffer Schelderup Knoff 1945–1948
 Richard Knoff 1942–1942
 Richard Christoffer Schelderup Knoff 1925–1940
 Thormod Liljedahl 1916–1925
 P. Stensager 1912–1916
 Dankert Skagen 1911–1912
 Rasmus Thorsen 1897–1911

Nedlagte aviser i Sogn og Fjordane
Aviser etablert i 1897
Aviser nedlagt i 1957
Norge under OL

Norge deltok i OL første gang i Sommer-OL 1900 og har deltatt i alle OL etter det, bortsett fra Sommer-OL 1980. Norge sendte ikke deltakere til Sommer-OL 1904, men bryterne Charles Ericksen og Bernhoff Hansen var norske statsborgere da de deltok i lekene. De ble opprinnelig oppført som deltakere for USA, men i 2021 endret Den internasjonale olympiske komité sin database over olympiske medaljevinnere slik at både Ericksen og Hansen nå er registrert som olympiske mestere for Norge. 

I sommer-OL frem til 2020 har Norge tatt 163 medaljer. I vinter-OL frem til 2022 har Norge tatt 405 medaljer og er med det den mestvinnende nasjonen noensinne i vinter-OL.

Norge har vært arrangør for OL to ganger: Vinter-OL 1952 og Vinter-OL 1994.

Medaljeoversikter

For hver sport

Sommer

Vinter

Tabellen inneholder to sølv og en bronsemedalje vunnet i kunstløp i Sommer-OL 1920 i Antwerpen.

Se også 
 Gullklubben – Norske Olympiavinneres Klubb
 Liste over norske mestvinnende vinterolympiere
 Liste over norske mestvinnende sommerolympiere

Referanser

Litteratur

Eksterne lenker 
 Norges OL-statistikk på Olympedia.org
 List of Norway's Medals in each Olympic Games hos olympiandatabase.com 
 Norway at the Winter Olympics hos topendsports.com
 «How Norway Won the Winter Olympics» The Aspen Institute, 27. februar 2018
 «Why Norway Is So Good At The 2018 Winter Olympics» Time.com, 25. februar 2018
 «Why Norway has won more Winter Olympics medals than any country» Washingtonpost.com'', 9. februar 2018

 
OL-relaterte lister
Kebony

Kebony er en norsk treprodusent. Bedriften har sitt utspring i Wood Polymer Technolgies (WPT), som ble stiftet i 1996 og endret navn til Kebony i 2007. Kebony har fabrikk i Skien og kontorer i Oslo.

Kebony har utviklet en miljøteknologi som gir et alternativ til truede tropiske tresorter og tradisjonelt impregnert tre. Dette gjøres ved å oppgradere egenskapene til bærekraftig fremstilt trevirke.I prosessen benyttes en væske utvunnet av planteavfall fra landbruk. Via trykk og vakuum samt varmebehandling bindes væsken til treets cellestruktur for å forbedre egenskapene til trevirket permanent. 

Kebony blir fremstilt av furutrær. 

Kebonys produkter ble tildelt Svanemerket for «miljøvennlig tremodifisering» og Kebony er FSC- og PEFC sertifisert.

Teknologien er blitt omtalt i flere artikler blant annet i CNN, BBC, The Economist, Financial Times og Washington Post. CNBC Business har listet Kebony som én av 50 bedrifter som kan forandre verden, samt plassert dem som en av Europas 25 mest kreative selskap.Administrerende direktør er Christian Jebsen.

Eksterne lenker 
 

Norske teknologiselskaper
Selskaper etablert i 1996
Fylkesvei 5000

Fylkesvei 5000 går mellom Hantikkehaugen og Notlandsvågen i Bømlo kommune. Veien er 3,8 km lang.

Før 1. januar 2010 hadde veien betegnelsen fylkesvei 13, og frem til 2019 hadde veien betegnelsen fylkesvei 15 (Hordaland).

Kommuner og knutepunkter

 Hantikkehaugen
Endepunkt Notlandsvågen

Referanser

Eksterne lenker 
 Vegvesenets vegkart 
 

Fylkesveier i Vestland
Veier i Bømlo
Yola

Yola er et utdødd vestgermansk språk som ble snakket i Wexford i Irland. Det er en grein av mellomengelsk, innført av de engelskmenn som fulgte de normanniske baronene Strongbow og Robert Fitz-Stephen til østlige Irland i 1169.

Dialekten som i tiden før det døde ut var kjent som yola i betydning «gammel». Det utviklet seg adskilt fra mellomengelsk (som siden ble moderne engelsk). Antagelig som et resultat av sin geografisk isolasjon og den dominerende jordbrukskarakteren i de samfunnene som det ble snakket utviklet yola seg lite i gjennom århundrene fra det ankom i Irland, bortsett fra at en del irske ord ble tatt inn. På begynnelsen av 1800-tallet var språket helt klart forskjellig fra all engelsk som ble snakket andre steder i verden.

Språket fortsatte å bli snakket i sørlige Wexford fram til midten av 1800-tallet da det gradvis ble erstattet av moderne irsk engelsk. Det bukket under av de samme sosiale, politiske og økonomiske prosessene som også utryddet irsk språk og på slutten av århundret var det lite igjen av yolas unike lingvistiske arv.

Litteratur 
 O'Rahilly, T. F (1932): «The Accent in the English of South-east Wexford». Irish Dialects Past and Present. Dublin: Browne and Nolan. ss. 94–98. Reprinted 1972 by the Dublin Institute for Advanced Studies, ISBN 0-901282-55-3.

Eksterne lenker 
 Jacob Poole of Growtown — And the Yola Dialect 
 A Glossary of Yola

Germanske språk
Utdødde språk i Europa
Liste over stortingsrepresentanter fra Gloppen kommune

Liste over stortingsrepresentanter fra Gloppen kommune er en oversikt over stortingsrepresentanter som er født, oppvokst, eller over tid, bosatt i Gloppen kommune.

Gloppen
Borsa Italiana

Borsa Italiana S.p. A. er børsen i Italia, og holder til i Palazzo Mezzanotte ved Piazza Affari i Milano.

Børsen oppstod under navnet Borsa di Commercio di Milano gjennom dekret fra visekonge Eugène de Beauharnais i 1808. Børsen var statseid frem til 1998, da det italienske verdipapirmarkedet ble fullstendig privatisert og børsen ble omdannet til et aksjeselskap under navnet Borsa Italiana. Børsen var først eid hovedsakelig av italienske banker, men fusjonerte i midten av 2007 med London Stock Exchange (LSE).

Se også 
 Monte Titoli

Eksterne lenker 
 

Italienske selskaper
Selskaper etablert i 1808
1800-tallet i Italia
Milano
Børser
Mogen turisthytte

Mogen er en betjent turisthytte tilhørende Telemark Turistforening, et lokallag av Den Norske Turistforening (DNT). Mogen ligger i Vinje kommune i Telemark ved den nordvestlige enden av Møsvatn, i enden av Juvikfjorden, og er et utgangspunkt for fotturer på Hardangervidda.

Mogen ligger ca. 950 moh.

Båtfergen MB «Fjellvåken II» går mellom Skinnarbu og Mogen i sommerhalvåret.

Eksterne lenker 
 DNTs side om Mogen Turisthytte
 DNT Telemark

Turisthytter i Vestfold og Telemark
Samferdsel i Vinje
Byggverk i Vinje
Louis Abell

Louis Grenville Abell (født 21. juli 1884, død 25. oktober 1962) var en amerikansk roer som deltok i de olympiske leker 1900 i London og 1904 i St. Louis.

Abell ble olympisk mester for andre gang i roing under OL 1904 i St. Louis. Han var styrmann på åtteren som vant. Roerne var John Exley, Harry Lott, Charles Armstrong, James Flanagan, Frederick Cresser, Joseph Dempsey, Michael Gleason og Frank Schell.  Mannskapet representerte Vesper Boat Club, Philadelphia

Abell var også styrmann for åtteren som vant under OL 1900 i Paris.

OL-medaljer 
 1900  Paris -  Gull i roing, åtter
 1904  St. Louis -  Gull i roing, åtter

Referanser

Eksterne lenker 
 

Roere fra USA
Olympiske mestere for USA
Medaljevinnere under Sommer-OL 1900
Deltakere for USA under Sommer-OL 1900
Roere under Sommer-OL 1900
Medaljevinnere under Sommer-OL 1904
Deltakere for USA under Sommer-OL 1904
Roere under Sommer-OL 1904
Personer fra Elizabeth
Olympiske medaljevinnere i roing
Suzzy Roche

Suzzy Roche (født 29. september 1956 i New York, vokste opp i Park Ridge i New Jersey) er best kjent for sitt arbeid med den kvinnelige vokalgruppen The Roches sammen med sine søstre Maggie og Terre. Suzzy er den yngste av de tre, og ble ikke en del av framføringen før i 1979. Hun er datter av læreren John og reklametekstforfatteren Jude Roche.

The Roches 
Maggie og Terre Roche begynte å opptre profesjonelt mens de var i tenårene, og de sang med Paul Simon på hans There Goes Rhymin' Simon og de spilte inn et album som duo, Seductive Reasoning, i 1975. De dannet vokalgruppa the Roches sammen med søsteren Suzzy en gang i 1976 og innspilte gruppas debutalbum, The Roches, i 1979. Til sammen har de tre søstrene gjort et titalls album, men har også fulgt selvstendige karrierer hver for seg.

Allsidig kunstner 
I tillegg til å synge er hun også skuespiller og har deltatt blant annet i filmen Soup For One (1982) og komedien Crossing Delancey (1988). Roche har også spilt sammen med sine søsken (some spiller seg selv) i komedien A Weekend in the Country (1996). Hun har utgitt ulike litterære tekster, blant annet en novelle, «Love», i antologien Carved in Rock: Short Stories By Musicians (red. Greg Kihn), Thunder’s Mouth Press (2003). Hun har også skrevet filmmusikk for et antall filmer, og med en universitetsgrad som skuespiller fra State University of New York har hun også skrevet og deltatt i rekke teateroppsetninger.

Roche er også et aktivt assosiert medlem av teatergruppen The Wooster Group og har opptrådt i et antall av gruppens produksjoner foruten også komponert musikk for gruppens opptredener. Hun var kortvarig et medlem av Four Bitchin' Babes, en satirisk kvinnelig vokalgruppe med roterende deltagelser, og synger på deres album Some Assembly Required.

Hun har en datter, Lucy Wainwright Roche, med sangeren og låtskriveren Loudon Wainwright III. Lucys halvsøsken Rufus Wainwright og Martha Wainwright har også hevdet seg som musikere, noe også Lucy har begynt å gjøre.

Diskografi 
Sammen med The Roches har hun utgitt et titalls musikkalbum, men har sammen med søsteren Maggie Roche utgitt to album:
 Zero Church, Red House Records (2002)
 Why The Long Face, Red House Records (2004)

Alene har hun utgitt følgende:
 Holy Smokes, Red House Records (1997)
 Songs From An Unmarried Housewife and Mother, Greenwich Village, USA, Red House Records (1999). Albumet var inspirert av hennes nye rolle etter at hun fødte datteren Lucy. Loudon Wainwright III og Lucy Wainwright Roche sang begge harmonier på albumet.

Referanser

Eksterne lenker 
 
 
 
 The Roches’ nettsider for Suzzy Roche

Skuespillere fra USA
Musikere fra USA
Folkemusikere fra USA
Personer fra New York City
Personer fra Bergen County i New Jersey
Adrian Tell

Adrian Tell (født 12. april 1989) er en BMX-syklist fra Saltnes i Råde kommune. Etter å ha vært et lokalt sykkelidol for mange i flere år bestemte han seg for å delta på NM i BMX i 2006. Resultatet ble en 2.-plass. Etter dette har han deltatt på utallige sykkeltilstelninger, bl.a. Ekstremsportuka på Voss hvor han kom på en 3.-plass.

Norske syklister
Personer fra Råde kommune
Li Jing

Li Jing er navnet til flere personer:

 Li Jing (李靖) – general i Tang-dynastiet (571–649)
 Keiser Zhongzong (李璟) – det personlige navnet til den andre keiseren i Det sørlige Tang (943−961)
 Li Jing (transperson) (利菁, 1962− ) – Taiwansk skuespiller
 Li Jing (turner) (李敬, 1970− ) – kinesisk turner, verdensmester og olympisk medaljør 
 Li Jing (skuespillerinne) (李菁, 1948−2018) – kinesisk skuespiller, stuntkvinne og kampsportutøver, tidligere medlem av det kinesiske landslaget i Wushu
 Joseph Li Jing (李晶, 1968− ) – katolsk biskop i Ningxia Hui i Kina
 Jing Ulrich (李晶, 1967− ) født «Li Jing», forretningskvinne.

Fiktive personer 
 Li Jing (guddom) (李靖), fiktiv figur i «Fengshen Yanyi»

Se også 
 Liji, bok med opprinnelig tittel «Lijing» (禮記)
Tom Taylor

Thomas «Tom» S. Taylor (født 4. desember 1880 i Ontario, død 15. august 1945) var en canadisk fotballspiller som deltok i de olympiske lekene i St. Louis i 1904.

Taylor ble olympisk mester i fotball under OL 1904 i St. Louis. Han var med på det canadiske laget Galt Football Club som vant fotballturneringen. De vant begge sine kamper komfortabelt med 7-0 og 4-0. Taylor spilte begge kampene og scoret tre mål.

OL-medaljer 
 1904  St. Louis -  Gull i fotball,  Canada

Eksterne lenker 
 

Canadiske fotballspillere
Olympiske mestere for Canada
Medaljevinnere under Sommer-OL 1904
Deltakere for Canada under Sommer-OL 1904
Fotballspillere under Sommer-OL 1904
Personer fra Ontario
Olympiske medaljevinnere i fotball
Alle tiders kupp

Alle tiders kupp er en norsk komedie fra 1964 regissert av Øyvind Vennerød. Hovedrollene spilles av Rolf Just Nilsen, Arne Bang-Hansen og Henki Kolstad.

Handling 
Filmen handler om tre menn i pengenød som planlegger og utfører et ran av et vinmonopol.

Roller 
 Rolf Just Nilsen: Erik Thomsen 
 Arne Bang-Hansen:  Teodor Halvorsen 
 Henki Kolstad: Jens Madsen 
 Inger Marie Andersen: Kati Thomsen 
 Turid Balke: Frk. Margareth Wikstrøm
 Liv Thorsen: Mette, pistolskytter 
 Willie Hoel: Vaktmester Granlund
 Aud Schønemann: Eier av melkeforretning
 Carsten Winger: Direktøren
 Carsten Byhring: Vaktmester Evensen

Eksterne lenker 
 

Filmer fra 1964
Norske filmer fra 1960-årene
Norske filmkomedier
Norskspråklige filmer
Bulgari

Bulgari er en italiensk produsent av luksusvarer som smykker, ur, håndvesker og parfyme. Selskapet ble grunnlag i 1884 av en gresk sølvsmed og har sitt hovedkontor i Roma.

Referanser

Eksterne lenker
 

Italienske industriselskaper
Selskaper etablert i 1884
Syrach (band)

Syrach er et norsk episk death/doom metal-band. Bandet ble stiftet i Bergen, Norge i 1993.

Diskografi

Album
 Helferd (Demo) (1994)
 …Nor The Frail Perception (Demo) (1995)
 Silent Seas (1996)
 The Twilight Enigma (Demo) (1998)
 The Stigma Sessions (Demo) (2000)
 Demo 2006 (Demo) (2006)
 Days of Wrath (2007)
 A Dark Burial (2009)

Norske death metal-band
Band etablert i 1993
Liste over sjømannskirker

Dette er en liste over sjømannskirker, norske kirker i utlandet.

[Hjelp oss med oversettelser] 

 
 Pastor Strømmes minneskirke i Alicante
 Den norske sjømannskirken (Albir-Villajoyosa)
 Den norske sjømannskirken (Antwerpen)
 Den norske sjømannskirken (Buenos Aires)
 Den norske kirken i Cardiff
 Den norske sjømannskirken (Costa del Sol)
 Den norske sjømannskirken (Dubai)
 Den norske sjømannskirken (Göteborg)
 Den norske sjømannskirken (Hamburg)
 Den norske sjømannskirken (Houston)
 Den norske sjømannskirken (Kobe)
 Kong Haakons kirke, (København) 
 Kronprinsesse Märthas kirke. (Stockholm)
 Den norske sjømannskirken (Puerto del Carmen, Lanzarote)
 Den norske sjømannskirken (London)
 Den norske sjømannskirken (Miami)
 Den norske sjømannskirken (Montreal)
 Den norske sjømannskirken (New Orleans)
 Den norske sjømannskirken (New York)
 Oslo sjømannskirke (Bygdøy)
 Den norske sjømannskirken (Rotterdam)
 Den norske sjømannskirken (San Francisco)
 Den norske sjømannskirken (San Pedro)
 Den norske sjømannskirken (Singapore)
 Grytviken kirke
 Den norske sjømannskirken (Pattaya, Thailand)

Norske kirker i utlandet 
Sjømannskirken
Lister vedrørende Den norske kirke
Alania (kongedømme)

Alania var et kongerike i middelalderen opprettet av Iranske alanere (forfedrene til dagens ossetere) som blomstret i Nord-Kaukasia og omfattet omtrent dagens russiske region Tjerkessia og dagens republikk Nord-Ossetia. Riket varte fra 700- eller 800-tallet og fram til det ble ødelagt av de mongolske invasjoner i 1238-1239. Dets hovedstad var Maghas og den kontrollerte den vitale handelsruten Silkeveien gjennom Darialpasset (også kalt for det kaukasiske passet).

Alanerne var opprinnelig en iransktalende undergruppe av sarmatere. De ble delt i to grupper grunnet hunernes invasjon, en europeisk og en kaukasisk gruppe. Førstnevnte vandret vestover og slo seg sammen med den germansk folkegruppe vandalene, og endte opp i Spania og siden Nord-Afrika hvor de gikk inn og ble en del av andre folk. De kaukasiske alanere bosatte seg på slettene i Nord-Kaukasia ved foten av den store fjellkjeden Store Kaukasus fra kildene til elven Kuban, vest for Darialpasset.

Alania ble en viktig bufferstat under krigene mellom Det bysantinske rike og invaderende islamske arabere på 700-tallet. Theofanes bekjenneren, en bysantinsk geistlig, har etterlatt en redegjørelse av Leo III reise til Alania tidlig på 700-tallet. Leo reiste over fjellpasset og inngikk en allianse med alanerne, men ble forhindret å reise tilbake til Konstantinopel. Etter flere opplevelser i Nord-Kaukasia klarte Leo komme seg ut av sin vanskelige situasjon og tilbake til den bysantinske hovedstaden. Etter at khazarers rike falt sammen søkte Alania jevnlig beskyttelse hos de bysantinske og georgiske herskerne. Det var jevnlig med georgiske misjonærer i Alania og alanske soldater ble jevnlig benyttet av herskerne i Georgia i kampen mot de muslimske naboene. På slutten av 1230-tallet ble alle de kristne statene, Alania, Georgia, og Vladimir-Suzdal, invadert av mongolske erobrere. Krigene mot den muslimske Timur Lenk på 1300-tallet påførte Alania det endelige nederlag og tynnet ut landets befolkning. De som ikke ble drept eller gjort til slaver av mongolene og Timurs soldater, brøt ut i tre grupper. En gruppe trakk seg opp i fjellene og ble opprinnelsen til to ossetiske folkegrupper. En annen gruppe forflyttet seg inn i det østlige Europa og bevarte sitt språk og kultur som jassikfolket fram til 1400-tallet. Den tredje gruppen ble tatt opp i den mongolske horde og forsvant fra historien.

I de siste år av Sovjetunionens eksistens steg nasjonalfølelsen i de ossetiske republikkene, og i 1994 ble navnet Alania offisielt tatt inn i tittelen «Republikken Nord-Ossetia-Alania».

Referanser

Litteratur 
 Waldman, Carl; Mason, Catherine (2006): Encyclopedia of European Peoples. Infobase Publishing. ISBN 1438129181.
 West, Barbara A. (1. januar 2009): Encyclopedia of the Peoples of Asia and Oceania. Infobase Publishing. ISBN 1438119135

Historiske stater og riker i Europa
Kaukasus